

PROJEKTS uz 23.08.2023.

vēlamais datums izskatīšanai: AK 13.09.2023,

domē: 28.09.2023.

sagatavotājs: Iluta Plikgalve

ziņotājs: Iluta Plikgalve

LĒMUMS

Ādažos, Ādažu novadā

2023.gada 28.septembrī **Nr.**«DOKREGNUMURS»

**Par zemes patapinājuma līguma slēgšanu ar VAS “Latvijas dzelzceļš”**

Ādažu novada pašvaldības dome 2022. gada 10. janvārī pieņēma konceptuālu lēmumu atbalstīt Eiropas Savienības Atveseļošanas un noturības mehānisma plāna projektu “Maģistrālās veloceļu infrastruktūras būvniecība prioritārajā koridorā Rīga-Carnikava”. 2023. gada 7. februārī pieņemti Ministru kabineta noteikumi Nr. 57 “Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.1. reformu un investīciju virziena "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.3.i. investīcijas "Pilnveidota veloceļu infrastruktūra" īstenošanas noteikumi” un 2023. gada 24. februārī tika saņemts Satiksmes ministrijas uzaicinājums līdz 2023. gada 31. jūlijam iesniegt Projekta pieteikumu. Projekts pilnā apmērā jārealizē līdz 2026. gada 31. maijam.

Dome 2022. gada 10. janvārī pieņēma konceptuālu lēmumu atbalstīt Eiropas Savienības Atveseļošanas un noturības mehānisma plāna projektu “Mobilitātes punkta infrastruktūras izveidošana Rīgas metropoles areālā – “Carnikava””. Projekts pilnā apmērā jārealizē līdz 2026. gada 31. maijam.

Abiem projektiem 2023. gadā tika izstrādāts tehniski ekonomiskais pamatojums, kas parādīja nepieciešamību izmantot VAS “Latvijas dzelzceļš” (turpmāk – VAS) zemes īpašumus ar kadastra apzīmējumu Nr. 8052 004 0525 (daļa 7157 kv.m. platībā “Stacija “Carnikava””), Nr. 8052 008 1204 (daļa 96 kv.m. platībā “Stacija “Garciems””) un Nr. 8052 007 0543 (daļa 8160 kv.m. platībā “Stacija “Kalngale””).

Projektu ieceres izpildei pašvaldībai nepieciešams noslēgt patapinājuma līgumu ar VAS.

Par projektu ieceri VAS 2023. gada 4. aprīlī izsniedza tehniskos noteikumus Nr. DT-6.4.12/42-2023, un 2023. gada 6. aprīlī - tehniskos noteikumus Nr. DT-6.4.12/46-2023, tika pausts VAS konceptuāls atbalsts.

2023. gada 23. maijā pašvaldība nosūtīja vēstuli VAS ar lūgumu sagatavot līgumu par Zemes vienību nodošanu pašvaldībai. 2023. gada 11. augustā saņemts VAS elektroniski parakstīts zemes patapinājuma līgums Nr. L-1505/2023 par minēto īpašumu daļu nodošanu pašvaldībai bezatlīdzības lietošanā uz 10 gadiem.

Pamatojoties uz Pašvaldību likuma 4. panta pirmās daļas 2. punktu, 10. panta pirmās daļas 21. punktu, 73. panta ceturto daļu, kā arī Attīstības komitejas 13.09.2023. atzinumu, Ādažu novada pašvaldības dome

**NOLEMJ:**

1. Slēgt zemes patapinājuma līgumu Nr. L-1505/2023 ar VAS “Latvijas dzelzceļš”, reģistrācijas numurs 40003032065, juridiskā adrese: Gogoļa iela 3, Rīgā, LV-1547, par šādu nekustamo īpašumu pieņemšanu bezatlīdzības lietošanā uz 10 (desmit) gadiem maģistrālās veloceļu infrastruktūras un mobilitātes punkta infrastruktūras izveidošanai:
	1. zemes vienības daļa 7157 kv.m. platībā ar kadastra apzīmējumu 8052 004 0525, adrese: Stacija “Carnikava”, Carnikavas pagasts, Ādažu novads;
	2. zemes vienības daļa 96 kv.m. platībā ar kadastra apzīmējumu 8052 008 1204, adrese: Stacija “Garciems”, Carnikavas pagasts, Ādažu novads;
	3. zemes vienības daļa 8160 kv.m. platībā ar kadastra apzīmējumu 8052 007 0543, adrese: Stacija “Kalngale”, Carnikavas pagasts, Ādažu novads.
2. Pašvaldības izpilddirektoram parakstīt lēmuma 1. punktā minēto līgumu un organizēt tā izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

APN, JIN, CKS, IDR - @

I.Plikgalve, 67398062